แห่ซื้อเอ็นพีเอที่ดินเปล่า เก็งปีหน้าแพงขึ้น5-10%
นักลงทุนแห่ตุนซื้อเอ็นพีเอที่ดินเปล่า เก็งปีหน้าราคาขยับ5-10%
4 ต.ค. 2557

นักลงทุนแห่ตุนซื้อเอ็นพีเอที่ดินเปล่า เก็งปีหน้าราคาขยับ5-10% 
นายสมพร มูลศรีแก้ว รองกรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ (บสก.) เปิดเผยว่า ขณะนี้เริ่มมีสัญญาณว่านักลงทุนสนใจซื้อที่ดินที่เป็นสินทรัพย์รอการขาย (เอ็นพีเอ) ในทำเลเด่น เพื่อก่อสร้างทาวน์เฮาส์และบ้านเดี่ยวจำนวนมาก เนื่องจากที่ดินใกล้แนวรถไฟฟ้ามีเหลือน้อยลง ทำให้ผู้พัฒนาอสังหาริมทรัพย์หันไปหาทำเลย่านชานเมืองทำโครงการแทน 
นอกจากนี้ นักลงทุนยังสนใจซื้อที่ดินเปล่าในภาคตะวันออกเฉียงเหนือหรือจังหวัดที่ติดกับประเทศเพื่อนบ้าน เช่น จ.มุกดาหาร อุบลราชธานี อุดรธานี ขอนแก่น และหนองคาย เพื่อก่อสร้างโรงงานและขยายการลงทุนเพื่อรองรับการเปิดประชาคมเศรษฐกิจอาเซียน (เออีซี) ในปี 2558 โดยส่วนใหญ่นักลงทุนจะตัดสินใจซื้อที่ดินในปลายปีนี้ เพราะคาดว่าในปีหน้าราคาที่ดินจะปรับราคาเพิ่มขึ้นอีก 5-10% ทำให้เอ็นพีเอขายได้คล่องมากขึ้น
สำหรับผลดำเนินงานในปีที่ผ่านมามีรายได้ในช่วง 8 เดือนประมาณ 10,857 ล้านบาท และจากเดิมที่ตั้งไว้ว่ามีรายได้ 11,386 ล้านบาท ซึ่งถือว่าต่ำกว่าเป้า 5% แบ่งเป็นรายได้จากการปรับโครงสร้างหนี้ 6,546 ล้านบาท การจำหน่ายทรัพย์ 4,311 ล้านบาท และสิ้นปีนี้คาดว่าจะมีรายได้ตามเป้าที่วางไว้ 17,078 ล้านบาท เนื่องจากภาวะเศรษฐกิจที่ดีขึ้นทำให้ความต้องการซื้อทรัพย์เพื่ออยู่อาศัยและการลงทุนเพิ่มขึ้น
นอกจากนี้ภายในไตรมาสสุดท้ายนี้ บสก.อยู่ระหว่างซื้อสินทรัพย์ด้อยคุณภาพ (เอ็นพีแอล) จากธนาคารพาณิชย์ประมาณ 3 กอง มูลค่าประมาณ 4,000 ล้านบาทจากก่อนหน้านี้ซื้อเอ็นพีแอลจากธนาคารพาณิชย์มาแล้ว 7,000 ล้านบาท และคาดว่าทั้งปีจะสามารถซื้อเอ้นพีแอลบได้ 1 หมื่นล้านบาทตามเป้าหมาย โดยปัจจุบันมรสินทรัพย์รอการการประมาณ 1.1 หมื่นรายการคิดเป็นมูลค่าประมาณ 3.6 หมื่นล้านบาท ถือว่าถือครองมีเอ็นพีเอมากที่สุด